section_heading: Nastavak dominacije i ostvarivanje rekorda (2007. – 2010.)
paragraph_text: Nakon Australije, Federer je otkazao nastup u Dubaiju, zbog upale pluća. Nekoliko dana, prije idućeg turnira, Federer, Nadal, Sampras i Agassi odigrali su meč parova za stradale u potresu na Haitiju. Federer i Sampras slavili su ukupnim rezultatom 8:6. U trećem kolu Indian Wellsa Federer je izgubio od Marcosa Baghdatisa, rezultatom 7:5, 5:7, 6:7(4).<ref>Baghdatis iznenadio Federera Poslije toga, igrao je turnir u Miamiju gdje je u četvrtom kolu pobijedio Berdych. U tom susretu, Federer je napravio čak 66 neprisiljenih pogrešaka.Nakon toga Federer ispada u vrlo ranoj fazi turnira u Rimu od Ernestsa Gulbisa rezultatom 6:2, 1:6, 5:7. Na turniru u Estorilu Federer također doživljava poraz, ali ovoga puta u polufinalu od španjolca Alberta Montanesa u dva seta 2:6, 5:7. U Madrid je Federer došao kao branitelj titule, ali ga u finalu zaustavlja Rafael Nadal. Taj meč je ostao upamćen po tome što je Federer na meč loptu potpuno promašio lopticu iz jednog laganog forhenda. Na Roland Garrosu Federer bez izgubljenog seta dolazi do četvrtfinala gdje je u četiri seta bio bolji šveđanin Robin Soderling. Bio je to Federerov prvi poraz prije polufinala još od davne 2004. gdje je u 3. kolu Roland Garrosa izgubio od Gustava Kuertena, čime je prekinuo niz od 23.uzastopna Grand Slam polufinala. Osim toga Federer je tim porazom izgubio prvu poziciju na ATP ljestvici jer se Rafael Nadal osvajanjem turnira vratio na tron,i tako ostao jedan tjedan kraći od Samprasovog rekorda po broju tjedana provedenih na prvom mjestu. Na Wimbledonu Federer također doživljava jedan od većih neuspjeha ispadanjem u četvrtfinalu od kasnijeg finaliste Tomasa Berdycha,čime je prekinuo niz od sedam uzastopnih finala na Wimbledonu i prvi put nakon više od 6 godina pao na 3. mjesto. Na turnirima iz kanadske serije mastersa Federer ostvaruje gotovo odlične rezultate,u Torontu je došao do finala gdje je s dva puta po 7:5 bio bolji britanac Andy Murray,a u Cincinnatiju je slavio u finalu protiv domaćeg predstavnika amerikanca Mardya Fisha u 3 seta, 6:7, 7:6, 6:4.Bio je to Federerov četvrti naslov u Cincinnatiju. Na Us Openu Federer bez većih poteškoća dolazi do polufinala i meča protiv Novaka Đokovića u kojem gubi nakon vodstva 2:1 u setovima i dvije vezane meč lopte u petom setu. Zadnji dio sezone Federer počinje nastupom u Shangaju gdje dolazi do finala i gubi s laganih 2:0 u setovima protiv britanca Andya Murraya, zatim osvaja turnire u Stockholmu i Baselu,da bi u polufinalu dvoranskog turnira masters serije u Parizu izgubio u polufinalu nakon nekoliko meč lopti protiv domaćina Gaela Monfilsa. Na ATP World Tour Finalsu Federer dolazi do naslova pobjedom nad Rafaelom Nadalom u finalu čime je izjednačio rekord Petea Samprasa s pet osvojenih naslova na završnom turniru sezone. Tom pobjedom Federer je završio sezonu na drugom mjestu. Dana 16. srpnja 2017. godine, pobijedio je hrvatskog tenisača Marina Čilića u finalu Wimbledona te postao pobjednik turnira po 8. put.